CELEX: 62020CN0375
Language: ro
Date: 2020-08-10 00:00:00
Title: Cauza C-375/20: Cerere de decizie preliminară introdusă de Tribunal da Relação de Coimbra (Portugalia) la 10 august 2020 – Liberty Seguros, SA/DR

19.10.2020   
            
            
               RO
            
            
               Jurnalul Oficial al Uniunii Europene
            
            
               C 348/10
            
         
      Cerere de decizie preliminară introdusă de Tribunal da Relação de Coimbra (Portugalia) la 10 august 2020 – Liberty Seguros, SA/DR
      (Cauza C-375/20)
      (2020/C 348/14)
      Limba de procedură: portugheza
      
         Instanța de trimitere
      
      Tribunal da Relação de Coimbra
      
         Părțile din procedura principală
      
      
         Apelantă: Liberty Seguros, SA
      
         Intimat: DR
      
         Intervenienți: Fundo de Garantia Automóvel, VS, FN, JT, Seguradoras Unidas, SA
      
         Întrebarea preliminară
      
      Dreptul [Uniunii] și, în special, Directiva 2009/103/CE (1) a Parlamentului European și a Consiliului se opune unei reglementări naționale care permite opozabilitatea, față de terții prejudiciați și față de Fundo de Garantia Automóvel, a nulității unui contract de asigurare de răspundere civilă auto, atunci când nulitatea respectivă rezultă din împrejurarea că titularul poliței de asigurare a utilizat vehiculul asigurat pentru transportul remunerat, clandestin și ilegal de persoane și de mărfuri și a ascuns acest scop societății de asigurare? Răspunsul ar fi identic inclusiv în cazul în care pasagerii ar fi cunoscut caracterul clandestin și ilegal al transportului?
      
         (1)  Directiva 2009/103/CE a Parlamentului European și a Consiliului din 16 septembrie 2009 privind asigurarea de răspundere civilă auto și controlul obligației de asigurare a acestei răspunderi (JO 2009, L 263, p. 11).